**DĖL ROKIŠKIO RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-80 „DĖL ROKIŠKIO RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ DALINIO PAKEITIMO**

2017 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 2016 m. gruodžio 20 d. Lietuvos Respublikos paramos būstui įsigyti ar išsinuomoti įstatymo Nr. XII-1215 8, 9, 11, 16, 18, 19, 20, 22 ir 26 straipsnių pakeitimo įstatymu Nr. XIII-152, 2017 m. sausio 17 d. Lietuvos Respublikos paramos būstui įsigyti ar išsinuomoti įstatymo Nr. XII-1215 20 straipsnio pakeitimo įstatymu Nr. XIII-199, Rokiškio rajono savivaldybės taryba

n u s p r e n d ž i a:

Pakeisti Rokiškio rajono savivaldybės tarybos 2015 m. kovo 27 d. sprendimu Nr. TS-80 „Dėl Rokiškio rajono savivaldybės būsto ir socialinio būsto nuomos tvarkos aprašo patvirtinimo“patvirtinto Rokiškio rajono savivaldybės būsto ir socialinio būsto nuomos tvarkos aprašo 5.2, 12, 13, 19.3, 19.8, 31.2, 32 punktus ir juos išdėstyti taip:

„5.2. Lietuvos Respublikos gyventojų turto deklaravimo įstatyme (toliau – Gyventojų turto deklaravimo įstatymas) nustatyta tvarka deklaravo turtą ir gautas pajamas. Deklaruoto turto vertė ir pajamos, kurios, vadovaujantis Lietuvos Respublikos Piniginės socialinės paramos nepasiturintiems gyventojams įstatymo (toliau – Piniginės socialinės paramos nepasiturintiems gyventojams įstatymas) 17 straipsniu, įskaitomos į asmens ar šeimos gaunamas pajamas, neviršija Paramos būstui įsigyti ar išsinuomoti įstatymo 11 straipsnio 2 dalyje nustatytų pajamų ir turto dydžių;“

„12. Asmenys ir šeimos, gaunantys būsto nuomos ar išperkamosios būsto nuomos mokesčių dalies kompensaciją, neišbraukiami iš asmenų ir šeimų, turinčių teisę į paramą būstui išsinuomoti, sąrašų.“

„13. Asmenims ir šeimoms, įrašytiems į sąrašus ir turintiems teisę į socialinio būsto nuomą, socialinis būstas nuomojamas laikantis eiliškumo (sąrašams prioritetai netaikomi), įvertinus buvimo asmenų ir šeimų, turinčių teisę į paramą būstui išsinuomoti, sąrašuose laikotarpį.“

„19.3. asmuo ar šeima (visi šeimos nariai) išvyksta gyventi į kitos savivaldybės teritoriją ar kitą valstybę, kuri tampa jo (jų) gyvenamąja vieta, kaip tai apibrėžta Lietuvos Respublikos gyvenamosios vietos deklaravimo įstatyme. Asmuo ar šeima (visi šeimos nariai), išvykę gyventi į kitos savivaldybės teritoriją ir šios savivaldybės vykdomajai institucijai pateikę prašymą, įrašomi į asmenų ir šeimų, turinčių teisę į paramą būstui išsinuomoti, sąrašą šioje savivaldybėje, įskaitant jų buvimo ankstesnės savivaldybės asmenų ir šeimų, turinčių teisę į paramą būstui išsinuomoti, sąraše laikotarpį;“

„19.8. asmuo ar šeima, pasibaigus kalendoriniams metams (iki kitų metų gegužės 1 dienos) nepateikė Gyventojų turto deklaravimo įstatyme nustatyta tvarka turto (įskaitant gautas pajamas) deklaracijos, arba, jei jų deklaruoto turto vertė ar pajamos, kurios vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Paramos būstui įsigyti ar išsinuomoti įstatymo 11 straipsnio 2 dalyje nustatytus metinius pajamų ir turto dydžius.“

„31.2. kai asmens ar šeimos deklaruoto turto vertė ar pajamos, kurios vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Paramos būstui įsigyti ar išsinuomoti įstatymo 11 straipsnio 2 dalyje nustatytus metinius pajamų ir turto dydžius;“

,,32. Jeigu asmens ar šeimos, nuomojančio (nuomojančios) socialinį būstą, deklaruoto turto vertė ar pajamos, kurios, vadovaujantis Piniginės socialinės paramos nepasiturintiems gyventojams išstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Paramos būstui įsigyti ar išsinuomoti įstatymo 11 straipsnio 2 dalyje nustatytus metinius pajamų ir turto dydžius, asmens ar šeimos prašymu, jeigu asmuo ar šeima neturi nuosavybės teise kito tinkamo būsto, savivaldybės administracijos direktorius, įvertinus socialinio būsto poreikį savivaldybėje, gali priimti sprendimą šį būstą nuomoti kaip savivaldybės būstą rinkos kainomis, paskaičiuotomis vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika ir savivaldybės tarybos patvirtintais koeficientais. Savivaldybės būsto nuomos sutartis sudaroma, keičiama ir nutraukiama vadovaujantis Civiliniu kodeksu.“

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Julė Bražionienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-80 „DĖL ROKIŠKIO RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“DALINIO PAKEITIMO”**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Rokiškio rajono savivaldybės būsto ir socialinio būsto nuomos tvarkos aprašas turi atitikti Lietuvos Respublikos paramos būstui įsigyti ar išsinuomoti įstatymo nuostatas. Atsižvelgiant į priimtus Lietuvos Respublikos paramos būstui įsigyti ar išsinuomoti įstatymo pakeitimus, keičiami patvirtinto Rokiškio rajono savivaldybės būsto ir socialinio būsto nuomos tvarkos aprašo tie punktai, kurie neatitinka įstatymo nuostatų. Parengti pakeitimai teikiami tvirtinti savivaldybės tarybai.

**Šiuo metu esantis teisinis reglamentavimas.**

2016 m. gruodžio 20 d. Lietuvos Respublikos paramos būstui įsigyti ar išsinuomoti įstatymo Nr. XII-1215 8, 9, 11, 16, 18, 19, 20, 22 ir 26 straipsnių pakeitimo įstatymas Nr. XIII-152, 2017 m. sausio 17 d. Lietuvos Respublikos paramos būstui įsigyti ar išsinuomoti įstatymo Nr. XII-1215 20 straipsnio pakeitimo įstatymas Nr. XIII-199.

**Sprendimo projekto esmė.**

Atsižvelgiant į priimtus Lietuvos Respublikos paramos būstui įsigyti ar išsinuomoti įstatymo pakeitimus, keičiami patvirtinto Rokiškio rajono savivaldybės būsto ir socialinio būsto nuomos tvarkos aprašo šie punktai:

**5.2 punkto pakeitimas:** Pakeistame paramos būstui įsigyti ar išsinuomoti įstatymenumatyta, kad asmenų ir šeimų, turinčių teisę į socialinio būsto nuomą ar nuomojančių socialinį būstą, gaunamos pajamos bus skaičiuojamos vadovaujantis Lietuvos Respublikos piniginės socialinės paramos nepasiturintiems gyventojams įstatymo 17 straipsniu ir į gaunamas pajamas bus neįskaitomos šios pajamos:

|  |
| --- |
| Asmenų iki 18 metų pajamos |
| Senatvės ir netekto darbingumo (invalidumo) pensijų kompensuojamoji suma, mokama pagal Lietuvos Respublikos valstybinių socialinio draudimo senatvės ir netekto darbingumo (invalidumo) pensijų kompensavimo įstatymą |
| Senatvės ir valstybinių pensijų kompensuojamoji suma, mokama pagal Lietuvos Respublikos valstybinių socialinio draudimo senatvės pensijų ir valstybinių pensijų, sumažintų dėl draudžiamųjų pajamų turėjimo, kompensavimo įstatymą |
| Slaugos ar priežiūros (pagalbos) išlaidų tikslinės kompensacijos ir tikslinis priedas |
| Pajamos iš žemės ūkio naudmenų, kurių bendras plotas neviršija 1 hektaro |
| Vienkartinės išmokos ir (ar) pašalpos, mokamos iš valstybės, Valstybinio socialinio draudimo fondo ar savivaldybių biudžetų |
| Subsidijos užimtumui remti, mokamos iš valstybės ar savivaldybių biudžetų, Europos Sąjungos struktūrinių fondų ir Europos prisitaikymo prie globalizacijos padarinių fondo |
| Darbdavio mokamos vienkartinės išmokos ir (ar) pašalpos |
| Kas mėnesį gaunamos socialinio pobūdžio pajamos: |
| transporto išlaidų kompensacijos neįgaliesiems |
| kompensacijos donorams |
| pagalbos pinigai, mokami pagal Lietuvos Respublikos socialinių paslaugų įstatymą |
| globos (rūpybos) išmokos tikslinis priedas, mokamas pagal Lietuvos Respublikos išmokų vaikams įstatymą |
| Pajamos, kurios įskaitomos į turtą |
| Stipendijos ir kita materialinė parama, teikiama aukštųjų mokyklų pirmosios, antrosios pakopų, vientisųjų ir laipsnio nesuteikiančių studijų (išskyrus rezidentūros studijų studentus) studentams, studijuojantiems pagal dieninės, nuolatinės ar ištęstinės studijų formų programas (išskyrus asmenis, pakartotinai studijuojančius pagal tos pačios ar žemesnės pakopos studijų programas ir laipsnio nesuteikiančių studijų programas, jeigu daugiau kaip pusę tos studijų programos kreditų jie įgijo valstybės biudžeto lėšomis), stipendijos bei kita materialinė parama, teikiama profesinio mokymo įstaigų mokiniams, kurie mokosi pagal profesinio mokymo programą pirmajai kvalifikacijai įgyti, ir stipendija, mokama bedarbiams, kurie dalyvauja bedarbių ir įspėtų apie atleidimą iš darbo darbingo amžiaus darbuotojų profesiniame mokyme |
| Piniginės lėšos, kuriomis kompensuojamos patirtos ir dokumentais pagrįstos su visuomenei naudinga veikla (savanoriška veikla ir pan.) susijusios išlaidos |
| Labdara piniginėmis lėšomis |

Ši pakeisto įstatymo nuostata ir įrašoma į Aprašo 5.2 punktą, kuriame numatoma, kad teisę į savivaldybės socialinio būsto nuomą turi asmenys ir šeimos, kurių, **vadovaujantis Lietuvos Respublikos piniginės socialinės paramos nepasiturintiems gyventojams įstatymo 17 straipsniu deklaruotas turtas ir pajamos neviršija įstatyme nustatytų dydžių** (asmens be šeimos grynųjų metinių pajamų – 3264 Eur, turto – 5712 Eur; dviejų–trijų asmenų šeimos pajamų – 6426 Eur, turto – 11424 Eur; keturių ir daugiau asmenų šeimos pajamų vienam asmeniui – 1938 Eur, turto vienam asmeniui – 5712 Eur).

**12 ir 13 punktų pakeitimai**: Ankstesnėje redakcijoje buvo numatyta, kad asmenys ir šeimos, kurie įrašyti į sąrašus būstui išsinuomoti, ir kol gauna būsto nuomos ar išperkamosios būsto nuomos mokesčių dalies kompensaciją, tas laikotarpis neįskaitomas į buvimo sąrašuose laiką, išnuomojant socialinį būstą, o pakeistame įstatyme ši nuostata panaikinta, todėl keičiami Aprašo 12 ir 13 punktai, ir iš jų išbraukiam žodžiai**būsto nuomos ar išperkamosios būsto nuomos mokesčių dalies kompensacijos gavimo laikotarpis neįskaitomas į buvimo tokių asmenų ir šeimų sąrašuose laikotarpį.** Mūsų savivaldybėje tai nebuvo aktualu, nes pageidaujančių asmenų ar šeimų gauti būsto nuomos ar išperkamosios būsto nuomos mokesčių dalies kompensaciją nebuvo (kompensacijos dydis 1 asmeniui nustatytas 8,32 Eur per mėnesį).

**19.3 ir 19.8 punktų pakeitimai:** 19.3. punktas papildomas tuo, kad atsiranda galimybė asmeniui ar šeimai, išvykus gyventi į kitos savivaldybės teritoriją ir šios savivaldybės vykdomajai institucijai pateikus prašymą, būti įrašytam į asmenų ir šeimų, turinčių teisę į paramą būstui išsinuomoti, sąrašą naujoje savivaldybėje, įskaitant jų buvimo ankstesnės savivaldybės sąrašuose laikotarpį. 19.8. punkte keičiasi tai, kad iš sąrašų bus išbraukiami asmenys ir šeimos, jei **jų deklaruoto turto vertė ar pajamos, paskaičiuotos, vadovaujantis Piniginės socialinės paramos nepasiturintiems gyventojams įstatymo 17 straipsniu, viršys daugiau kaip 25 procentais nustatytus dydžius,** iki tol buvo, kad iš sąrašų išbraukiama asmenys ir šeimos, jei turto vertė ar pajamos viršijo nustatytus dydžius daugiau kaip 20 procentų.2016 m. išbrauktų iš sąrašų šeimų dėl pajamų viršijimo nebuvo, nes jų pajamos neviršijo nustatytų dydžių.

**31.2 ir 32punktų pakeitimai:** Aprašo 31.2 ir 32 punktai, keičiami ir įrašoma, kad socialinio būsto nuomos sutartis bus nutraukiama, arba atsižvelgiant į nuomininkų prašymą, gali būti priimtas sprendimas šį būstą nuomoti didesne kaina kaip savivaldybės būstą, taikant savivaldybės tarybos nustatytą pataisos koeficientą, kai **turto vertė ar pajamos, paskaičiuotos vadovaujantis Piniginės socialinės paramos nepasiturintiems gyventojams įstatymo 17 straipsniu, daugiau kaip 25 procentais viršys įstatyme nustatytus dydžius**. Iki pakeitimo buvo numatyta, kad socialinio būsto nuomos sutartis nutraukiama, arba būstas nuomojamas kaip savivaldybės būstas, taikant nuomos mokesčiui savivaldybės tarybos nustatytą pataisos koeficientą, jei turto vertė ar pajamos viršija nustatytus dydžius daugiau kaip 20procentų. 2016 m. 7 nuomininkų šeimų pajamos viršijo nustatytą 20 proc. dydį, iš jų 6 šeimos neįgaliųjų, į kurių pajamas buvo įskaičiuotos slaugos bei priežiūros tikslinės kompensacijos ar kitos neįgalumo išmokos. Šių būstų nuomininkams buvo paskaičiuotas didesnis nuomos mokestis, kuris taikomas kaip savivaldybės būstui.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės būsto ir socialinio būsto nuomos tvarkos aprašas atitiks įstatymo nuostatas.

**neigiamos** – nebus.

**Kokia sprendimo nauda Rokiškio rajono gyventojams.**

Šie pakeitimai yra naudingi gyventojams, nes:

-turės teisę į socialinio būsto nuomą daugiau asmenų ir šeimų, kadangi į pajamas nebus įskaičiuojamos slaugos ir priežiūros tikslinės kompensacijos, stipendijos ir kitos įstatyme išvardintos išmokos, tai ypač aktualu neįgaliesiems;

-į sąrašus įrašyti ar nuomojantys socialinį būstą asmenys ir šeimos, dėl pakeistos pajamų skaičiavimo tvarkos ir padidinto iki 25 procentų pajamų viršijimo, galės gauti didesnes pajamas, nesibaiminant, kad laikinas pajamų padidėjimas gali užkirsti kelią gauti paramą būstui išsinuomoti;

-asmenys ar šeimos, atvykę į savivaldybę ar išvykę į kitą savivaldybę, turės teisę būti įrašyti į sąrašus naujoje savivaldybėje, įskaitant jų buvimo ankstesnės savivaldybės sąrašuose laikotarpį.

**Finansavimo šaltiniai ir lėšų poreikis**.

Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vedėja Julė Bražionienė

***Keičiamų punktų lyginamasis variantas***

*„5.2. Lietuvos Respublikos gyventojų turto deklaravimo įstatyme (toliau – Gyventojų turto deklaravimo įstatymas) nustatyta tvarka* ***deklaravo turtą ir gautas pajamas. Deklaruoto turto vertė ir pajamos, kurios, vadovaujantis Lietuvos Respublikos Piniginės socialinės paramos nepasiturintiems gyventojams įstatymo (toliau – Piniginės socialinės paramos nepasiturintiems gyventojams įstatymas) 17 straipsniu, įskaitomos į asmens ar šeimos gaunamas pajamas****, ~~tvarka už kalendorinius metus deklaruotas turtas (įskaitant gautas pajamas) iki prašymo suteikti paramą būstui išsinuomoti pateikimo dienos~~ neviršija Lietuvos Respublikos paramos būstui įsigyti ar išsinuomoti įstatymo 11 straipsnio 2 dalyje nustatytų pajamų ir turto dydžių;“*

*„12. Asmenys ir šeimos, gaunantys būsto nuomos ar išperkamosios būsto nuomos mokesčių dalies kompensaciją, neišbraukiami iš asmenų ir šeimų, turinčių teisę į paramą būstui išsinuomoti, sąrašų, ~~tačiau būsto nuomos ar išperkamosios būsto nuomos mokesčių dalies kompensacijos gavimo laikotarpis neįskaitomas į buvimo tokių asmenų ir šeimų sąrašuose laikotarpį.“~~*

*„13. Asmenims ir šeimoms, įrašytiems į sąrašus ir turintiems teisę į socialinio būsto nuomą, socialinis būstas nuomojamas laikantis eiliškumo (sąrašams prioritetai netaikomi), įvertinus buvimo asmenų ir šeimų, turinčių teisę į paramą būstui išsinuomoti, sąrašuose laikotarpį, ~~išskyrus laikotarpį, kai asmenų ir šeimų, turinčių teisę į paramą būstui išsinuomoti, sąraše esantis asmuo ar šeima gauna būsto nuomos ar išperkamosios būsto nuomos mokesčių dalies kompensaciją~~.“*

*„19.3. asmuo ar šeima (visi šeimos nariai) išvyksta gyventi į kitos savivaldybės teritoriją ar kitą valstybę, kuri tampa jo (jų) gyvenamąja vieta, kaip tai apibrėžta Lietuvos Respublikos gyvenamosios vietos deklaravimo įstatyme.* ***Asmuo ar šeima (visi šeimos nariai), išvykę gyventi į kitos savivaldybės teritoriją ir šios savivaldybės vykdomajai institucijai pateikę prašymą, įrašomi į asmenų ir šeimų, turinčių teisę į paramą būstui išsinuomoti, sąrašą šioje savivaldybėje, įskaitant jų buvimo ankstesnės savivaldybės asmenų ir šeimų, turinčių teisę į paramą būstui išsinuomoti, sąraše laikotarpį;“***

*„19.8. asmuo ar šeima, pasibaigus kalendoriniams metams (iki kitų metų gegužės 1 dienos) nepateikė Gyventojų turto deklaravimo įstatyme nustatyta tvarka turto (įskaitant gautas pajamas) deklaracijos,* ***arba, jei jų deklaruoto turto vertė ar pajamos, kurios vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Paramos būstui įsigyti ar išsinuomoti įstatymo 11 straipsnio 2 dalyje nustatytus metinius pajamų ir turto dydžius.“***

*„31.2. kai ~~Gyventojų turto deklaravimo įstatyme nustatyta tvarka už kalendorinius metus~~ asmens ar šeimos ~~deklaruotas turtas (įskaitant gautas pajamas) daugiau kaip 20 procentų viršija šio įstatymo 11 straipsnio 2 dalyje nustatytus metinius pajamų ir turto dydžius~~* ***deklaruoto turto vertė ar pajamos, kurios vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Paramos būstui įsigyti ar išsinuomoti įstatymo 11 straipsnio 2 dalyje nustatytus metinius pajamų ir turto dydžius;“***

*”32. Jeigu asmens ar šeimos, nuomojančio (nuomojančios) socialinį būstą, ~~deklaruotas turtas (įskaitant gautas pajamas) už kalendorinius metus daugiau kaip 20 procentų viršija įstatymo 11 straipsnio 2 dalyje nustatytus metinius pajamų ir turto dydžius~~* ***deklaruoto turto vertė ar pajamos, kurios, vadovaujantis Piniginės socialinės paramos nepasiturintiems gyventojams išstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Paramos būstui įsigyti ar išsinuomoti įstatymo 11 straipsnio 2 dalyje nustatytus metinius pajamų ir turto dydžius****, asmens ar šeimos prašymu, jeigu asmuo ar šeima neturi nuosavybės teise kito tinkamo būsto, savivaldybės administracijos direktorius, įvertinus socialinio būsto poreikį savivaldybėje, gali priimti sprendimą šį būstą nuomoti kaip savivaldybės būstą rinkos kainomis, paskaičiuotomis vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika ir savivaldybės tarybos patvirtintais koeficientais. Savivaldybės būsto nuomos sutartis sudaroma, keičiama ir nutraukiama vadovaujantis Civiliniu kodeksu.“*